ai4bharat/Pralekha huggingface dataset:
PIB Headquarters
తెలంగాణ రాష్ట్రంలో ఇక ఆధార్ సేవలు మరింత సులభం ఆధార్ సేవా కేంద్రం నయిం నగర్, వరంగల్ లో ప్రారంభం
తెలంగాణ రాష్ట్రంలో భారత విశిష్ట గుర్తింపు ప్రాధికార సంస్థ ద్వారా నిర్వహించబడుతున్న ఆధార్ సేవా కేంద్రం నయిం నగర్, వరంగల్ లో పని చేయడం ప్రారంభించింది . ఈ కేంద్రం లో ప్రతి రోజూ 500 వరకు ఆధార్ నమోదు/అప్డేట్స్  చేసే సామర్ధ్యం ఉంది. ఇక్కడ నమోదు మరియు పేరు, చిరునామా, పుట్టిన తేదీ, జెండర్, మొబైల్ నెంబర్, ఇ-మెయిల్.. మొదలగు అప్డేట్స్  చేసుకోవచ్చు. అంతేకాకుండా, బయోమెట్రిక్స్ సంబంధిత ఫోటో, వేలి ముద్రలు మరియు కనుపాలన అప్డేట్స్  కూడా చేసుకోవచ్చు.
యుఐడిఎఐ సంస్థ తమ వెబ్సైట్ ask.uidai.gov.in ద్వారా ప్రజలు ఆన్ లైన్ లో అపాయింట్మెంట్ తీసుకొనే సౌకర్యం కూడా కల్పించింది. ఈ కేంద్రం ఉదయం 9.30 గంటల నుండి సాయంత్రం 5.30 గంటల వరకు పని చేస్తుంది. వారంలో 7 రోజులు తెరచి ఉంచబడుతుంది. తగినంత సీటింగ్ వసతితో పాటు ఈ కేంద్రం ఎయిర్ కండిషన్ చేయబడిన భవనంలో నిర్వహించబడుతుంది. తప్పక గుర్తుచుకోవలసిన విషయం 5 మరియు 15 సంవత్సరాలు నిండిన పిల్లలకు విధిగా వర్తించే బయోమెట్రిక్స్ నవీకరణ పూర్తిగా ఉచితం. ఇతర అప్డేట్స్  కొరకు ఈ కేంద్రం 5 రూపాయల రుసుము వసూలు చేస్తుంది.
ఈ కేంద్రంలో వరంగల్ నివాసితులతో పాటు, ఇతర ప్రాంతాల ప్రజలు కూడా ఆధార్ సంబంధిత సేవలను పొందవచ్చు.
నౌకారవాణా మంత్రిత్వ శాఖ
విఓసి పోర్టులో మొక్కలు నాటే కార్యక్రమం
మహాత్మా గాంధీ జయంతి సందర్బంగా విఓసి చిదంబరానర్, ట్యూటికోరాన్ పోర్టు మొక్కలు నాటే కార్యక్రమం చేపట్టింది. ఈ రోజు గాంధీ జయంతి సందర్బంగా ఆజాదీ కా అమృత్ మహోత్సవ్ లో భాగంగా ఈ కార్యక్రమాన్ని నిర్వహించారు. పోర్టు చైర్మన్ శ్రీ టీకె రామచంద్రన్ పోర్టు పాఠశాల ఆవరణలో మొక్కను నాటి కార్యక్రమాన్ని ప్రారంభించారు. కార్యక్రమంలో వివిధ విభాగాల అధిపతులు, అధికారులు, సిబ్బంది, పాఠశాల సిబ్బంది 100కి పైగా మొక్కలను నాటారు. కోవిడ్-19 పరిస్థితిని దృష్టిలో ఉంచుకుని సామాజిక దూరం పాటించడం. మాస్కులను ధరించడం లాంటి జాగ్రత్తలను పాటిస్తూ కార్యక్రమాన్ని నిర్వహించారు.
పర్యావరణ పరిరక్షణకు ప్రాధాన్యత ఇస్తున్న పోర్టు ఇప్పటికే 620 ఎకరాల భూమిలో చెట్లను అభివృద్ధి చేసింది. 7.6ఎకరాలలో ల్యాండ్ స్కేప్పింగ్ కార్యక్రమాన్ని అమలు చేస్తోంది. రేవులు, షిప్పింగ్, జలవనరుల మంత్రిత్వ శాఖ కాలుష్యాన్ని నివారించడానికి రూపొందించిన 'మారిటైం ఇండియా విజన్ 2030' కార్యక్రమంలో భాగంగా పోర్టు కాలుష్య నివారణకు 10,000 చెట్లతో పచ్చదనం అభివృద్ధి చేయాలని నిర్ణయించింది. దీనివల్ల వాతావరణ శబ్ద కాలుష్య సమస్య తగ్గుతుంది.
ప్రధాన మంత్రి కార్యాలయం
‘మహాకవిభారతియార్’ శ్రీ సుబ్రమణ్య భారతి కి ఆయన జయంతి నాడు ప్రణామాన్ని ఆచరించిన ప్రధానమంత్రి
‘మహాకవి భారతియార్’ శ్రీ సుబ్రమణ్య భారతి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘మహానుభావుడు శ్రీ సుబ్రమణ్య భారతి కి ఆయన జయంతి నాడు నేను ప్రణామాన్ని ఆచరిస్తున్నాను. ‘మహాకవి భారతియార్’ ఉల్లేఖనీయమైన సాహసాని కి మరియు ఉత్కృష్టమైన మేధ కు ప్రతీక గా నిలచారు. భారతదేశం యొక్క అభివృద్ధి కి మరియు భారతదేశం లో ప్రతి ఒక్క వ్యక్తి యొక్క సశక్తీకరణ కు సంబంధించి ఆయన లో ఓ భవ్యమైన దృష్టి అంటూ ఉండింది. విభిన్న రంగాల పట్ల ఆయన కు ఉండినటువంటి ఆలోచనల ను సాకారం చేయడానికి గాను మేం శ్రమిస్తున్నాం.’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
నాలుగు వేర్వేరు క్రీడాలకు చెందిన 8 మంది పారా అథ్లెట్లు టివోపీఎస్ పథకంలో చేర్చబడ్డారు.
నవంబర్ 26 న జరిగిన మిషన్ ఒలింపిక్ సెల్ 50వ సమావేశంలో నాలుగు వేర్వేరు క్రీడలు పారా అథ్లెటిక్స్, పారా షూటింగ్, పారా బ్యాడ్మింటన్ మరియు పారా టేబుల్ టెన్నిస్లలో 8 మంది పారా అథ్లెట్లను టార్గెట్ ఒలింపిక్ పోడియం పథకంలో చేర్చాలని నిర్ణయం తీసుకున్నారు.
పారా అథ్లెటిక్స్: ప్రపంచ ఛాంపియన్షిప్లో టోక్యో పారాలింపిక్స్కు అర్హత సాధించిన వినోద్ కుమార్ ఎఫ్ 52 ఈవెంట్లో పురుషుల డిస్కస్ త్రోవర్ను టాప్స్ పథకంలో చేర్చారు. పురుషుల హై జంప్ టి 64 లో టోక్యో పారాలింపిక్స్కు అర్హత సాధించిన ప్రవీణ్ కుమార్ను కూడా ఈ పథకంలో చేర్చారు. పురుషుల ఎఫ్ 52 డిస్కస్ త్రో ఈవెంట్లో పాల్గొనే అజిత్ కుమార్ పంచల్ కూడా పథకంలో ఉన్నారు.
పురుషుల షాట్ పుట్ ఎఫ్ 57 ఈవెంట్లో పాల్గొనే వీరేందర్ ధంకర్, ఉమెన్స్ 400 మీ ఎఫ్ 47 ఈవెంట్లో పాల్గొనే జయంతి బెహెరాను ఈ పథకం నుండి మినహాయించారు.
పారా బ్యాడ్మింటన్: టోక్యో పారాలింపిక్స్కు అర్హత సాధించే రేస్లో ప్రపంచ 5 వ స్థానంలో ఉన్న పరుల్ పర్మార్ మరియు పాలక్ కోహ్లీ  మహిళల డబుల్స్ పెయిర్ను టాప్స్ పథకంలో చేర్చారు.
పారా షూటింగ్: మహిళల 10 మీటర్ల ఎయిర్ పిస్టల్ ఎస్హెచ్ 1 ఈవెంట్లో పాల్గొనే రుబినా ఫ్రాన్సిస్ టాప్స్ పథకంలో చేర్చబడ్డారు. పురుషుల 50 మీటర్ల రైఫిల్ ప్రోన్ ఈవెంట్లో పోటీ పడుతున్న సిద్ధార్థ్ బాబు ఇప్పటికే టోక్యో పారాలింపిక్స్ కోసం కోటా సాధించారు. పురుషుల 10 మీటర్ల ఎయిర్ పిస్టల్ ఎస్హెచ్ 1 ఈవెంట్లో పాల్గొనే దీపెందర్ను ఈ పథకం నుండి మినహాయించారు.
పారా టేబుల్ టెన్నిస్: డబ్ల్యూ-క్లాస్ 4 ఈవెంట్లో ప్రపంచంలో 8 వ స్థానంలో ఉన్న భవినా పటేల్ను టాప్స్ పథకంలో చేర్చారు. ఆమె టోక్యో పారాలింపిక్స్ కోసం కోటా సంపాదించారు. ఆమె పారాలింపిక్స్లో పారా టేబుల్ టెన్నిస్లో దేశానికి ప్రాతినిధ్యం వహిస్తున్న మొదటి భారతీయురాలు.
మహిళా, శిశు అభివృద్ధి మంత్రిత్వ శాఖ
కౌమార ప్రాయం లోని వారికి న్యాయం  చట్టం, 2015 లో సవరణల కు ఆమోదం తెలిపిన మంత్రిమండలి
బాలల కు ఉత్తమ ప్రయోజనాలు అందేటట్లు చూడటం కోసం బాల సంరక్షణ సంబంధిత వ్యవస్థ ను పటిష్టం చేయడానికి కొన్ని విధి విధానాల ను ప్రవేశపెట్టేందుకు కౌమార ప్రాయం లోని వారికి న్యాయం  చట్టం, 2015 ను సవరించాలి అంటూ మహిళలు, బాల వికాస మంత్రిత్వ శాఖ తీసుకు వచ్చిన ప్రతిపాదన ను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదించింది.
ఈ సవరణ లో వ్యాజ్యాల సత్వర పరిష్కారం తో పాటు జవాబుదారుతనాన్ని పెంపొందింపచేయడం కోసం జిల్లా మేజిస్ట్రేటు కు, అదనపు జిల్లా మేజిస్ట్రేటు కు జెజె  చట్టం లోని సెక్షన్ 61 ప్రకారం దత్తత తీసుకొనే ఆదేశాల ను జారీ చేసే అధికారాన్ని ఇవ్వడమైంది. ఈ చట్టాన్ని సాఫీ గా అమలు అయ్యేటట్లు చూసేందుకు జిల్లా మేజిస్ట్రేటుల కు అధికారాలు ఇవ్వడమైంది. దీనితో, సంకట స్థితి లో బాలల కు మేలు చేసే విధం గా సమన్విత ప్రయత్నాల ను చేపట్టడానికి వీలు చిక్కుతుందన్న మాట. సిడబ్ల్యుసి సభ్యుల నియామకానికి సంబంధించి అర్హత ప్రమాణాలను నిర్వచించడం, ఇంతకు ముందు నిర్ధారణ కానటువంటి అపరాధాల ను ‘‘తీవ్రమైన అపరాధం’’ గా వర్గీకరించడం వంటివి కూడా ఈ ప్రతిపాదనల లో ఇతర అంశాలు గా ఉన్నాయి. చట్టం లోని వివిధ నిబంధనల ను అమలు చేయడం లో ఎదురుకాగల ఇబ్బందుల ను కూడా తీర్చడం జరిగింది.
వాణిజ్యం, పరిశ్రమల మంత్రిత్వ శాఖ
2 డిసెంబర్ 2020న వాణిజ్య మండలి సమావేశం
నూతన విదేశీ వ్యాపార విధానం మరియు దేశీయ ఉత్పత్తి మరియు ఎగుమతులు పెంచడానికి అనుసరించవలసిన విధానాలు మరియు తీసుకోవలసిన చర్యల పై ముఖ్యంగా దృష్టిసారించనున్న సమావేశం
2 డిసెంబర్ 2020, బుధవారం రోజున కేంద్ర వాణిజ్య మరియు పరిశ్రమల శాఖ మంత్రివర్యులు శ్రీ పీయూష్ గోయల్ అధ్యక్షతన వీడీయో కాన్ఫరెన్స్ ద్వారా కేంద్ర వాణిజ్య మండలి సమావేశం జరుగనుంది.
ఈ సమావేశంలో ప్రధానంగా నూతన విదేశీ విధానం మరియు దేశీయ ఉత్పత్తి మరియు ఎగుమతులు పెంచడానికి అనుసరించాల్సిన విధానాలు మరియు తీసుకోవాల్సిన చర్యల గురించి చర్చించనున్నారు. ప్రపంచ విఫణిలో భారత వ్యాపారాన్ని మెరుగుపరచడానికి అవసరమైన చర్యల గురించి, అనుసరించాల్సిన నూతన విదేశీ వ్యాపార విధానాన్ని గురించి నిరంతరం దేశీయ వ్యాపార మరియు పరిశ్రమలతో చర్చిస్తూనే ఉంటుంది కేంద్ర వాణిజ్య మరియు పరిశ్రమల శాఖ. ఈ విషయంలో దేశంలోని వివిధ రాష్ట్రాలు మరియు కేంద్ర పాలిత ప్రాంతాల అభిప్రాయాలను వారి సలహాలను తీసుకోవడంతోపాటు అంతర్జాతీయంగా వ్యాపార రంగంలో వస్తున్న మార్పులు మరియు నూతన విధానాలు, దేశీయ రంగంపై వాటి ప్రభావం మరియు అందుకు తగిన సన్నాహాలు గురించి ప్రభుత్వం ఆయా రాష్ట్రాలు మరియు కేంద్రపాలిత ప్రాంతాల వారితో చర్చిస్తుంది.
ఈ సమావేశంలో కేంద్ర వాణిజ్య మరియు పరిశ్రమల శాఖ సహాయ మంత్రి శ్రీ సోం ప్రకాశ్ మరియు శ్రీ హర్దీప్ సింగ్ పూరి మండలిని ఉద్దేశించి మాట్లాడతారు. భారత ప్రభుత్వపు వివిధ శాఖల కార్యదర్శులు, నీతి ఆయోగ్ సిఇఓ, వివిధ ప్రభుత్వ సంస్థల అధిపతులు, ప్రముఖ పరిశ్రమల ప్రతినిధులు మరియు ఎగుమతుల ప్రోత్సాహక మండలివారు ఈ మండలిలో సభ్యులు.
మండలి ఎగుమతులు/దిగుమతుల పరిస్థితిని సమీక్షిస్తుంది, ఆత్మనిర్భర్ భారత్  క్రింద పెట్టుబడుల ప్రోత్సాహక విధానాన్ని, వ్యాపార మెరుగుదలకు ఇటీవల తీసుకున్న చర్యలు, నూతన లాజిస్టిక్స్ విధానం, కస్టమ్స్ వారు తీసుకున్న వ్యాపార సులభతర చర్యలు, గత వాణిజ్య మండలి సమావేశం నుండి ఇప్పటి వరకు తీసుకున్న చర్యలు మరియు సంస్కరణలు, జిఇఎం- వర్తింపు మరియు విస్తరణ, విదేశీ వ్యాపార విధానం గురించిన వివిధ సలహాలు సూచనల గురించి సమీక్షిస్తుంది.
మానవ వనరుల అభివృద్ధి మంత్రిత్వ శాఖ
భవిష్యత్ యువతదే విద్యారంగంలో విప్లవాత్మక మార్పులు కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిషాంక్'
21వ శతాబ్ద అవసరాలకు అనుగుణంగా విద్యారంగంలో మార్పులు తీసుకుని రావాలన్న లక్ష్యంతో నూతన విద్యా విధానానికి రూపకల్పన చేశామని కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిషాంక్' అన్నారు. ఉన్నత లక్ష్యాలతో కేంద్రం రూపొందించిన నూతన విద్యావిధానం అమలులో ప్రైవేట్ రంగం కీలక పాత్రపోషిస్తుందని మంత్రి తెలిపారు. ఈ రోజు ఫిక్కీ ఆధ్వర్యంలో జరిగిన 16వ ఉన్నత విద్యాసదస్సులో మంత్రి ప్రారంభ ఉపన్యాసం చేశారు. భారత్ వాణిజ్య మండళ్లు పరిశ్రమ సమాఖ్య  సదస్సును వర్చ్యువల్ విధానంలో ' ఉన్నత విద్య@ 2030 స్థితిస్థాపకత, వినూత్నత, సుస్థిరత, సంస్థాగత ' అనే అంశంపై సదస్సును నిర్వహిస్తున్నారు.
సదస్సులో మాట్లాడిన మంత్రి అందరికి సమానంగా అందుబాటులో పారదర్శకంగా ఉండాలన్న నాలుగు లక్ష్యాలతో నూతన విద్యావిధానం 2021కి రూపకల్పన చేశామని వివరించారు.' భారతదేశాన్ని జ్ఞానభాండాగారంగా రూపొందాచాలన్నది మా లక్ష్యం. విజ్ఞాన రంగంలో భారతదేశం తిరుగులేని సూపర్ పవర్ గా ఆవిర్భవించడానికి దోహదపడేవిధంగా విద్యావిధానానికి రూపకల్పన చేశాం' అని మంత్రి వివరించారు.
21వ శతాబ్దంలో యువత కీలక పాత్ర పోషిస్తుందని మంత్రి అన్నారు. దీనిని గుర్తించిన ప్రభుత్వం రానున్న 20-30 సంవత్సరాలలో భారత యువశక్తి సహకారంతో అభివృద్ధి సాధించడానికి పథకాలను రూపొందించిందని ఆయన వివరించారు. 21వ శతాబ్దంలో భారతదేశం పరిశోధన అభివృద్ధి రంగాలలో ప్రపంచంలో అగ్రస్థానంలో ఉంటుందని మంత్రి అన్నారు. వ్యయ అంశాలు మాత్రమే కాకుండా దేశంలో అపారంగా లభిస్తున్న మానవవనరులు దేశాన్ని అగ్రస్థానంలో నిలుపుతాయని మంత్రి అన్నారు.
ఉన్నత విద్యపై సదస్సును నిర్వహించిన ఫిక్కీని శ్రీ రమేష్ పోఖ్రియాల్ అభినందించారు. సదస్సులో జాతీయ, అంతర్జాతీయ స్థాయిలలో విద్యారంగంతో సంబంధంవున్నవారు, విద్యావంతులు, విధానరూపకర్తలు, పరిశ్రమలు, విద్యార్థులు ఒకే వేదిక మీద తమ అనుభవాలను పంచుకోవడానికి అవకాశం కలుగుతుందని మంత్రి అన్నారు.
సదస్సులో ' భారతదేశంలో ఉన్నతవిద్య: విజన్ 2040' పై ఫిక్కీ రూపొందించిన నివేదికను విడుదల చేశారు. ప్రస్తుత పరిస్థితుల్లో విద్య 4.0ని ప్రస్తావిస్తూ ఉన్నత విద్యారంగంలో వస్తున్న మార్పులను, ప్రపంచదేశాలతో అమలు జరుగుతున్న విధానాలను పొందుపరిచారు.
కార్యక్రమంలో నేషనల్ రీసెర్చ్ ప్రొఫెసర్ మరియు ఇన్స్టిట్యూట్ ఆఫ్ కెమికల్ టెక్నాలజీ ఛాన్సలర్ డాక్టర్ ఆర్ ఎ మషెల్కర్, ఫిక్కీ ఉన్నత విద్యా కమిటీ అధ్యక్షుడు డాక్టర్ విద్యా యరవ్దేకర్, ఫిక్కీ అధ్యక్షుడు ఉదయ్ శంకర్ మరియు ఫిక్కీ సెక్రటరీ జనరల్ దిలీప్ చెనోయ్ ఇతర ప్రముఖులు పాల్గొన్నారు.
యువజన వ్యవహారాలు, క్రీడల మంత్రిత్వ శాఖ
పుదుచ్చేరిలో జాతీయ యువజనోత్సవం 2022 లోగో ,మస్కట్ ను ఆవిష్కరించిన కేంద్ర మంత్రి శ్రీ అనురాగ్ ఠాకూర్ , పుదుచ్చేరి లెఫ్టినెంట్ గవర్నర్ డాక్టర్ తమిళి సై సౌందరరాజన్
దేశ నిర్మాణం లో కీలక శక్తి గా యువత అత్యంత ముఖ్యమైన పాత్ర ను కలిగి ఉంది: శ్రీ అనురాగ్ ఠాకూర్
ఈ నెల 12 నుంచి 16 వరకు పుదుచ్చేరిలో జరగనున్న 25వ జాతీయ యువజన ఉత్సవం  లోగో, మస్కట్ ను కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ ఠాకూర్, పుదుచ్చేరి లెఫ్టినెంట్ గవర్నర్ డాక్టర్ తమిళిసాయి సౌందరరాజన్ ఈ రోజు ఆవిష్కరించారు. పుదుచ్చేరి శాసనసభ స్పీకర్ శ్రీ ఆర్.సెల్వమ్, పుదుచ్చేరి ముఖ్యమంత్రి శ్రీ ఎన్.రంగస్వామి, విద్యా మంత్రి శ్రీ ఎ. నమశివయం కూడా ఈ కార్యక్రమంలో పాల్గొన్నారు.
ఈ సంద ర్భంగా శ్రీ అనురాగ్ ఠాకూర్ మాట్లాడుతూ, 2022 జాతీయ యువజన ఉత్సవానికి వేదిక గా పుదుచ్చేరిని ప్రధాన మంత్రి శ్రీ నరేంద్ర మోదీ ఎంపిక చేశారని తెలిపారు. యువజన ఉత్సవాన్ని ప్రధాన మంత్రి ప్రారంభించి యువత ను ఉద్దేశించి ప్రసగిస్తారని ఆశిస్తున్నట్లు కేంద్ర మంత్రి తెలిపారు. జాతీయ యువజన ఉత్సవం
ట్యాగ్ లైన్ -శక్షం యువ -శశక్త్ యువ అంటే సమర్థవంతమైన యువత- శక్తివంతమైన యువత, సమర్థవంతమైన యువత- బలమైన యువత - ను శ్రీ అనురాగ్ ఠాకూర్ ఆవిష్కరించారు
శ్రీ ఠాకూర్ మాట్లాడుతూ, "21 వ శతాబ్దంలో భారతదేశం చాలా ముఖ్యమైన పాత్ర ను పోషించాల్సి ఉంది, ఆ దిశగా ప్రపంచం మొత్తం మనవైపు చూస్తోంది. యువత మన కీలక శక్తి . దేశ నిర్మాణంలో అతిపెద్ద ,అత్యంత ముఖ్యమైన పాత్ర ను యువత కలిగి ఉంది. భారత దేశాన్ని ప్ర పంచంలోని బలమైన ఆర్థిక వ్యవస్థలలో ఒకటిగా, ఇతర రంగాలలో
ప్రపంచ శక్తిగా మార్చడానికి మన యువ శక్తిని ఎలా ఉపయోగించాలనే దానిపై మనం దృష్టి సారించాలి. ఐటి నుండి స్టార్ట్-అప్ ల వరకు భారత దేశం సున్నిమైన శక్తిని ప్రదర్శించాల్సిన సమయం వచ్చింది, వీటిలో మనం చాలా రాణించాము" అని అన్నారు.
ఈ ఉత్సవంలో పాల్గొనేందుకు దేశం నలుమూలల నుండి యువత పుదుచ్చేరిని సందర్శిస్తారని, గొప్ప కవి, దేశభక్తుడు, తత్వవేత్త , గొప్ప యోగా గురువు శ్రీ అరబిందో జీవితం నుండి , కవి సుబ్రమణ్య భారతి యువతకు ఆదర్శవంతమైన స్వామి వివేకానంద నుండి యువత ఎంతో నేర్చుకుంటారనే నమ్మకం ఉందని శ్రీ ఠాకూర్ అన్నారు. "ఆజాదీ కా అమృత్ మహోత్సవ్ వెనుక ఉన్న ప్రధాన ఆలోచన జన్ భాగీదారీ కాబట్టి స్థానిక ప్రజలు ఉత్సాహంగా ఈ ఉత్సవంలో పాల్గొనాలని మేము కోరుకుంటున్నాము" అని మంత్రి తెలిపారు.
యూత్ ఫెస్టివల్ సందర్భంగా జరగనున్న కార్యక్రమాలను వివరిస్తూ, ఈ ఉత్సవం భారతదేశ సాంస్కృతిక వారసత్వం వైపు మనలను తీసుకు వెడతుందని కేంద్ర మంత్రి అన్నారు. పుదుచ్చేరి సాంస్కృతిక, పర్యాటక సామర్థ్యాన్ని ప్రదర్శించడానికి ఈ ఫెస్టివల్ ఒక గొప్ప అవకాశం అని మంత్రి తెలిపారు. ఇది సాంస్కృతిక కోలాహలాన్ని అందిస్తుందని, ఈశాన్య, హిమాలయాలు మరియు కచ్ లోని సుదూర ప్రాంతాలకు చెందిన యువత ప్రతిభను బహిర్గతం చేస్తుందని శ్రీ అనురాగ్ ఠాకూర్ పునరుద్ఘాటించారు.
అంతకు ముందు శ్రీ అనురాగ్ ఠాకూర్ యూత్ ఉత్సవాల కోసం చేస్తున్న ఏర్పాట్లను సమీక్షించారు.
స్వామి వివేకానంద జయంతిని పురస్కరించుకొని జనవరి 12 నుంచి 16 వ తేదీ వరకు ఏదో ఒక రాష్ట్రం సహకారంతో భారత ప్రభుత్వం ప్రతి సంవత్సరం జాతీయ యువజన ఉత్సవాలను నిర్వహిస్తోంది. ప్రజా జీవితంలోని దాదాపు అన్ని సామాజిక-సాంస్కృతిక అంశాలను కవర్ చేయడానికి వివిధ కార్యకలాపాల్లో తమ ప్రతిభను ప్రదర్శించే ప్రయత్నంలో దేశంలోని యువతను ఒకచోట చేర్చడం, ఔత్సాహిక యువ కళాకారులు తమను తాము వ్యక్తీకరించడానికి , తోటి కళాకారులతో సంభాషించడానికి , వివిధ విభాగాల నిపుణుల నుండి కొత్త కళా రూపాలను మరింత నేర్చుకోవడానికి అవకాశం కల్పించడం ఎన్ వైఎఫ్ ప్రాథమిక లక్ష్యం.
రక్షణ మంత్రిత్వ శాఖ
భారతీయ సైన్యంలో మహిళా అధికారులకు శాశ్వత కమిషన్ కేటాయింపుకోసం ఏర్పాటు చేసిన సెలక్షన్ బోర్డ్ కార్యకలాపాల ప్రారంభం
భారతీయ సైన్య ప్రధాన కార్యాలయంలో స్పెషల్ నెంబర్ 5 సెలక్షన్ బోర్డ్ తన కార్యకలాపాలను ప్రారంభించింది. భారతీయ సైన్యంలో మహిళా అధికారులకు శాశ్వత కమిషన్ ఇవ్వడంకోసం కోసం ఇది పని చేస్తుంది. ఇది సెప్టెంబర్ 14న మహిళా అధికారులకు పరీక్షలు నిర్వహించింది.. ఈ బోర్డుకు సీనియర్ జనరల్ ఆఫీసర్ నేతృత్వం వహిస్తున్నారు. ఇందులో బ్రిగేడియర్ ర్యాంకు మహిళా అధికారి కూడా వున్నారు. ఈ కార్యకలాపాలను వీక్షించడానికిగాను మహిళా అధికారులకు అనుమతి ఇచ్చారు. పారదర్శకతకోసం ఈ పని చేశారు. ఈ పరీక్షల్లో అర్హత పొందే మహిళా అధికారులకు శాశ్వత కమిషన్ లభిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
'నిమోకోకల్ పాలిశాకరైడ్ కాంజుగేట్ వాక్సిన్'కు తయారీకి అనుమతినిచ్చిన డీసీజీఐ
తొలిసారిగా, సంపూర్ణంగా స్వదేశీ పరిజ్ఞానంతో వృద్ధి చేసిన 'నిమోకోకల్ పాలిశాకరైడ్ కాంజుగేట్ వాక్సిన్'కు 'డ్రగ్ కంట్రోలర్ జనరల్ ఆఫ్ ఇండియా'  అనుమతినిచ్చింది. పుణెలోని 'సీరమ్ ఇన్స్టిట్యూట్ ఆఫ్ ఇండియా ప్రైవేట్ లిమిటెడ్' ఈ వాక్సిన్ను తయారు చేసింది. మొదట దశ, రెండో దశ, మూడో దశ క్లినికల్ ట్రయల్స్ నిర్వహించడానికి, ఈ సంస్థ తొలుత డీసీజీఐ అనుమతి పొందింది. ఈ క్లినికల్ ట్రయల్స్ను తొలుత మన దేశంలో, తర్వాత గాంబియా దేశంలో నిర్వహించింది.
తర్వాత, వాక్సిన్ తయారీ అనుమతి కోసం దరఖాస్తు చేసింది. ప్రత్యేక నిపుణుల బృందం సాయంతో, సీరమ్ ఇన్స్టిట్యూట్ దరఖాస్తుతోపాటు క్లినికల్ ట్రయల్ సమాచారాన్ని డీసీజీఐ పరిశీలించింది. వీటిని మార్కెట్ చేయడానికి అనుమతి ఇవ్వొచ్చని నిపుణుల కమిటీ సిఫారసు చేసింది. వ్యాక్సిన్ను దేశీయంగా ఉత్పత్తి చేయడానికి ఈనెల 14వ తేదీన సీరమ్ ఇన్స్టిట్యూట్ ఆఫ్ ఇండియా ప్రైవేట్ లిమిటెడ్కు అనుమతి లభించింది. న్యుమోనియాకు సంబంధించి దేశీయ పరిజ్ఞానంతో ఉత్పత్తి చేసిన తొలి వ్యాక్సిన్ ఇది. ఇప్పటివరకు ఈ తరహా వ్యాక్సిన్ను విదేశాల్లో తయారు చేసేవారు. అనుమతి పొందిన దిగుమతిదారులు ఆ టీకాలను దిగుమతి చేసుకుని దేశ అవసరాలు తీర్చేవారు.
'స్ట్రెప్టోకోకస్ న్యుమోనియా' వల్ల శిశువుల్లో కలిగే తీవ్ర అనారోగ్యం, న్యుమోనియాను అడ్డుకునే రోగనిరోధకతను పెంచేందుకు ఈ టీకాను ఉపయోగిస్తారు. కండరాల లోపలకు పంపే పద్ధతిలో ఈ టీకా ఇస్తారు.
యు పి ఎస్ సి
2023 సెప్టెంబర్ నియామక ఫలితాలు ఖరారు చేసిన యూపీఎస్సీ
యూనియన్ పబ్లిక్ సర్వీస్ కమిషన్, 2023 సెప్టెంబరు నెలకు సంబంధించి ఈ కింది నియామక ఫలితాలను ఖరారు చేసింది. అర్హులైన అభ్యర్థులకు వ్యక్తిగతంగా తపాలా ద్వారా సమాచారం అందింది. మిగిలిన అభ్యర్థుల దరఖాస్తులు సక్రమంగా పరిశీలించారు, అయితే వారిని ముఖాముఖి కోసం పిలవడం/ఉద్యోగం కోసం సిఫార్సు చేయడం సాధ్యం కానందుకు విచారం వ్యక్తం చేశారు.
జాబితా కోసం ఇక్కడ క్లిక్ చేయండి
సాంఘిక న్యాయం, మరియు సాధికారత మంత్రిత్వ శాఖ
వికలాంగులకు విద్యలో సాధికారత కల్పించేందుకు ఏర్పాటైన జాతీయ వర్క్షాప్ను ప్రారంభించిన కేంద్ర మంత్రి
అంగ వైకల్యం కలిగిన వ్యక్తులకు సమగ్ర విద్య, నైపుణ్యాభివృద్ధి అందించడానికి వర్క్షాప్ నిర్వహించిన రిహాబిలిటేషన్ కౌన్సిల్ ఆఫ్ ఇండియా
"జాతీయ విద్యా విధానం: 2020 నేపథ్యంలో వికలాంగుల రంగంలో శిక్షణ సంస్థలు, హెచ్ఆర్డి సామర్థ్యం పెంపుదల" అనే అంశంపై జబల్పూర్ లో 2023 మే 16న ఏర్పాటైన జాతీయ వర్క్షాప్ను కేంద్ర మంత్రి శ్రీ వీరేంద్ర కుమార్ ప్రారంభించారు.జాతీయ విద్యా విధానం 2020 లో పొందుపరిచిన విధంగా అంగ వైకల్యం కలిగిన వ్యక్తులకు సమగ్ర విద్య, నైపుణ్యాభివృద్ధి అందించడం లక్ష్యంగా రిహాబిలిటేషన్ కౌన్సిల్ ఆఫ్ ఇండియా వర్క్షాప్ నిర్వహించింది.
వికలాంగులకు ఆత్మగౌరవం, సాధికారత, గౌరవం అందించడం అత్యంత అవసరమని వర్క్షాప్ను ప్రారంభ సమావేశంలో కేంద్ర మంత్రి డాక్టర్ వీరేంద్ర కుమార్ స్పష్టం చేశారు. వికలాంగులకు ఆత్మగౌరవం, సాధికారత, గౌరవం అందించే అంశానికి ప్రధాన మంత్రి శ్రీ నరేంద్ర మోదీ ప్రాధాన్యత ఇస్తున్నారని అన్నారు. రిహాబిలిటేషన్ కౌన్సిల్ ఆఫ్ ఇండియా విజన్ 2030 ప్రణాళిక లక్ష్యాలు సాధించడానికి ఉపాధి అవకాశాలు అందించే విధంగా ప్రత్యేక విద్యా కార్యక్రమాలు అమలు జరగాలని మంత్రి పేర్కొన్నారు.
11 రాష్ట్రాలకు చెందిన 300 మందికి పైగా ప్రతినిధులు వర్క్షాప్కు హాజరయ్యారు. విధాన రూపకర్తలు, ప్రత్యేక విద్యావేత్తలు, పునరావాస నిపుణులు కార్యక్రమంలో పాల్గొన్నారు. కార్యక్రమంలో ముఖ్య అతిధిగా పాల్గొన్నపార్లమెంట్ సభ్యుడు శ్రీ రాకేష్ సింగ్ అంగవైకల్యం కలిగిన వ్యక్తులకు ఉపాధి కల్పించేందుకు జబల్పూర్ జిల్లాలో అమలు జరుగుతున్న నైపుణ్యాభివృద్ధి శిక్షణ కార్యక్రమాల వివరాలు తెలిపారు.
వికలాంగుల సాధికారత విభాగం కార్యదర్శి, రిహాబిలిటేషన్ కౌన్సిల్ ఆఫ్ ఇండియా చైర్పర్సన్ శ్రీ రాజేష్ అగర్వాల్ అనుభవపూర్వక అభ్యాసం, సాంకేతికత ద్వారా నైపుణ్యాభివృద్ధి, సమగ్ర విద్య ప్రాముఖ్యతను వివరించారు. వినికిడి లోపం, అంధత్వం ఉన్న పిల్లల అవసరాలు దృష్టిలో ఉంచుకుని సమాచారం, సాంకేతిక పరిజ్ఞానం ఉపయోగించి పుస్తకాలు రూపొందించాల్సిన అవసరం ఉందన్నారు. భారతీయ సంకేత భాష,, ఆడియో వివరణ వంటి అంశాల ఆధారంగా పుస్తకాలు సిద్ధం చేయాలన్నారు.
పార్లమెంట్ చేసిన చట్టం కింద రిహాబిలిటేషన్ కౌన్సిల్ ఆఫ్ ఇండియా చట్టబద్ధమైన సంస్థగా ఏర్పాటయింది. ప్రత్యేక విద్య, వైకల్యం రంగంలో పరిశోధనలు ప్రోత్సహించడం, శిక్షణా కార్యక్రమాల ప్రమాణాలు సిద్ధం చేయడం, నియంత్రణ, పర్యవేక్షణ లక్ష్యంగా కార్యక్రమాలు అమలు చేస్తున్నరిహాబిలిటేషన్ కౌన్సిల్ ఆఫ్ ఇండియా కేంద్ర పునరావాస రిజిస్టర్ ని నిర్వహిస్తోంది. సరళీకృత విద్యను అందించడం, అనుభవపూర్వక అభ్యాసం, ఆచరణాత్మక నైపుణ్య-ఆధారిత విద్య పై ప్రత్యేక దృష్టి సారించి నిర్వహించిన జాతీయ వర్క్షాప్ లక్ష్యాల మేరకు జాతీయ విద్యా విధానం 2020 అమలు జరిగేలా చూసేందుకు ఒక వేదికగా ఉపకరిస్తుంది.
ఆర్సీఐ డిప్యూటీ డైరెక్టర్ డాక్టర్ సుబోధ్ కుమార్ వందన సమర్పణతో కార్యక్రమం ముగిసింది.
మానవ వనరుల అభివృద్ధి మంత్రిత్వ శాఖ
ఇంటర్ప్రైజ్ రిసోర్స్ ప్లానింగ్ , సమర్థ్ అమలు చేసిన ఎన్ ఐ టి , కురుక్షేత్ర
కేంద్ర మానవ వనరుల అభివృద్ధి మంత్రిత్వ శాఖకు చెందిన జాతీయ విద్య, సమాచార మరియు కమ్యూనికేషన్ టెక్నాలజీ
 స్కీము కింద అభివృద్ధి చేసిన ఈ - గవర్నెన్స్ ప్లాటుఫామ్ సమర్థ్
ఎలాంటి అవరోధాలు లేకుండా సమాచారం అందుబాటులోకి రావడం వల్ల ఇనిస్టిట్యూట్ లో ఉత్తమ సమాచార
నిర్వహణ ద్వారా ఉత్పాదకత పెంచనున్న సమర్థ్
దేశవ్యాప్తంగా ఉన్న అన్ని విశ్వవిద్యాలయాలు మరియు ఉన్నత విద్యా సంస్థల విద్యార్థులకు నాణ్యమైన విద్యను అందించాలన్నది కేంద్ర మానవ వనరుల అభివృద్ధి మంత్రిత్వ శాఖ పరిధిలోని ఉన్నత విద్యాశాఖ సంకల్పం. ఇందుకోసం కేంద్ర మానవ వనరుల అభివృద్ధి మంత్రిత్వ శాఖకు చెందిన జాతీయ విద్య, సమాచార మరియు కమ్యూనికేషన్ టెక్నాలజీ  స్కీము కింద ఈ - గవర్నెన్స్ ప్లాటుఫామ్ సమర్థ్, ఇంటర్ప్రైజ్ రిసోర్స్ ప్లానింగ్  ను అభివృద్ధి చేసింది. ఈ ఆర్ పి, సమర్థ్, విశ్వవిద్యాలయాలు మరియు ఉన్నత విద్యా సంస్థలు వినియోగించదగిన యాంత్రికీకరణ విధానం. దాని ద్వారా యూనివర్సిటీలు, ఉన్నత విద్యా సంస్థల అధ్యాపకులు, విద్యార్థులు మరియు సిబ్బంది అవసరాలను తీరుస్తుంది. ఇప్పుడు ఇంటర్ప్రైజ్ రిసోర్స్ ప్లానింగ్ , సమర్థ్ ను కురుక్షేత్ర, నేషనల్ ఇనిస్టిట్యూట్ ఆఫ్ టెక్నాలజీలో అమలు చేస్తున్నారు.
ప్రపంచ బ్యాంకు ఆర్ధిక సహాయంతో మంత్రిత్వ శాఖ అమలు చేస్తున్న ఈ స్కీము పేరు సాంకేతిక విద్య నాణ్యత మెరుగుపరిచే కార్యక్రమం  దీని ఉద్దేశం సంస్థలో ప్రక్రియలను యాంత్రీకరించడం.
ఎన్ ఐ టి , కురుక్షేత్రలో వివిధ రకాల సంస్థాగత కార్యకలాపాలతో పాటు విద్యార్థులు, అధ్యాపకులు, సిబ్బంది అవసరాలను తీరుస్తూ విధినిర్వహణలో సహాయపడే 38 మాడ్యూల్స్ అమలు చేస్తున్నారు. దీనివల్ల ఎలాంటి అవరోధాలు లేకుండా సమాచారం అందుబాటులోకి వచ్చి ఇనిస్టిట్యూట్ లో ఉత్తమ సమాచార నిర్వహణ, దాని వినియోగం ద్వారా ఉత్పాదకత పెరగనుంది.
ఇందుకు సంబంధించిన సాఫ్ట్ వేర్ ను సమర్థ్ బృందం ఎన్ ఐ టి , కురుక్షేత్రకు ఉచితంగా ఇచ్చింది. కేంద్ర మానవ వనరుల అభివృద్ధి మంత్రిత్వ శాఖకు అనుబంధంగా ఉన్న విభాగాల బృందాల సహకారంతో సంస్థకు చెందిన సిబ్బంది బృందం ఎలాంటి అదనపు ఖర్చు లేకుండా ఈ సాఫ్ట్ వేర్ వినియోగంలోకి తెచ్చారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
డిజిటలైజ్ , ఆటోమేట్ దిశగా ఎం ఎస్ ఎం ఇ రంగం..
ఎస్ ఎం ఇ ఛాంపియన్స్ పధకాన్ని రూ. 273.24 కోట్ల తో స్టాండింగ్ ఫైనాన్స్ కమిటీ ఆమోదించింది. ఈ పథకంలో భాగంగా దేశంలోని ఎం ఎస్ ఎం ఇ ల డిజిటల్ సాధికారత కోసం ‘డిజిటల్ ఎం ఎస్ ఎం ఇ ' భాగాన్ని చేర్చారు. దీనికి అదనంగా, మంత్రిత్వ శాఖ క్రింద అనేక సాంకేతిక పరిజ్ఞాన కేంద్రాలు కూడా శిక్షణ మద్దతుతో పాటు సాంకేతిక ,ఆటోమేషన్ జోక్యాలపై సహాయం చేస్తున్నాయి.స్థానిక సంస్థల అంతర్జాతీయ వాణిజ్య డిజిటలైజేషన్ కు సంబంధించి స్టాండింగ్ ఫైనాన్స్ కమిటీ ‘మొదటిసారి ఎగుమతిదారులతో’ కూడిన అంతర్జాతీయ సహకార పథకానికి, రు. 90 కోట్ల పెట్టుబడితో అంతర్జాతీయ ఇంటెలిజెన్స్ వ్యవస్థకు ఆమోదం తెలిపింది
సృజనాత్మకతను సులభతరం చేయడానికి విద్యా సంస్థల్లో వ్యాపార ఇంక్యుబేటర్లను ఏర్పాటు చేయడానికి మంత్రిత్వ శాఖ రెండు పథకాలను నిర్వహిస్తోంది. మొదటిది "ఇంక్యుబేటర్ ల పధకం ద్వారా ఎమ్ ఎస్ ఎమ్ ఈల వ్యవస్థాపక , మేనేజీరియల్ డెవలప్ మెంట్ కు మద్దతు" పధకం కాగా, రెండవది సృజనాత్మకత, గ్రామీణ పరిశ్రమ ,వ్యవస్థాపకత ను ప్రోత్సహించే ‘ఏస్పైర్' పథకం.
డిజిటల్ ఎమ్ఎస్ఎమ్ఈ పధకం ద్వారా ప్రభుత్వం ఈ దిగువ లక్ష్యాలతో అవసరమైన చర్యలు తీసుకుంటోంది:
I . ఎం ఎస్ ఎం ఇ లు స్టాటిక్ ,డైనమిక్ రెండింటిలోనూ ఆన్ లైన్ కంటెంట్ ద్వారా తమ నిర్వహణ ,సాంకేతిక పరిజ్ఞానాన్ని నవీకరించుకుని మార్కెట్ లో ప్రవేశించడానికి ఐ టి ని కమ్యూనికేషన్ మాధ్యమంగా ఉపయోగించుకునే విధంగా సాధికారత కల్పించడం.
ii. వారికి సాఫ్ట్ వేర్ జోక్యాలు ఇవ్వడానికి, విస్త్రుతమైన ఐసిటి తీసుకోవడం ,ఖర్చు తగ్గింపు కోసం ఆటోమేటింగ్ ప్రక్రియ ద్వారా వారి అంతర్గత సామర్థ్యాలను అభివృద్ధి చేయడం, సమాచార ప్రాప్యత, ప్రాసెసింగ్, సహకారం, సమాచార వ్యాప్తి కోసం డిజిటల్ అక్షరాస్యత, సామర్థ్య పెంపుదలను అందించడం.
III. ఎమ్ఎస్ఎమ్ఈ లకు -పర్యావరణ వ్యవస్థ విభిన్న ఆవశ్యకతలను దృష్టిలో ఉంచుకొని, అవివేకమైన ,విచక్షణారహితమైన టెక్నాలజీని స్వీకరించడం వల్ల జరిగే కష్టాల నుంచి కాపాడేలా కస్టమైజ్డ్ డిజిటల్ సొల్యూషన్ల సురక్షితమైన , బలమైన వ్యవస్థను అందించడం.
సూక్ష్మ, చిన్న, మధ్య తరహా పరిశ్రమల శాఖ మంత్రి శ్రీ నారాయణ్ రాణే ఈ రోజు రాజ్యసభకు లిఖితపూర్వక సమాధానంలో ఈ సమాచారాన్ని ఇచ్చారు.
రైల్వే మంత్రిత్వ శాఖ
రాష్ట్రప్రభుత్వాలు తీసుకువచ్చిన ప్రయాణికులనే రైల్వేలు అనుమతిస్తున్నాయి.
.ఏ ఇతర తరహా ప్రయాణికలుల లేదా వ్యక్తులు రైల్వే స్టేషన్కు రానవసరం లేదు.
రాష్ట్రప్రభుత్వాల విజ్క్షప్తిమేరకు కొన్ని ప్రత్యేక రైళ్ళు నడపడం జరుగుతోంది.
అన్ని ఇతర ప్రయాణీకుల, సబర్బన్ రైళ్లు రద్దు.
ఏ స్టేషన్లోనూ టిక్కెట్లు విక్యయించడం లేదు
రాష్ట్రప్రభుత్వాల విజ్ఞప్తి మేరకు నడిచేవి మినహా మరే ఇతర ప్రయాణికుల రైళ్ళను రైల్వే శాఖ నడపడం లేదు.
లాక్ డౌన్ కారణంగా దేశంలో వివిధ ప్రాంతాలలో చిక్కుకుపోయిన వలస కార్మికులు, యాత్రికులు, పర్యాటకులు, విద్యార్థుల కోం కొన్ని ప్రత్యేక రైళ్లను నడుపుతున్నట్టు రైల్వే మంత్రిత్వశాఖ తెలిపింది. వీటిని ఆయా రాష్ట్ర ప్రభుత్వాల విజ్ఞప్తి మేరకు నడుపుతున్నట్టు స్పష్టం చేసింది.
(మిగిలిన అన్నిరకాల ప్రయాణికుల రైళ్లను రద్దు చేశామని తెలిపింది. ఆయా రాష్ట్రప్రభుత్వాలు తీసుకువస్తున్న, ఇతర ప్రాంతాలలో చిక్కుకుపోయిన ప్రయాణికులను మాత్రమే వారి గమ్యస్థానాలకు చేరుస్తున్నట్టు తెలిపింది. ఇక ఏ ఇతర కేటగిరీలకు చెందిన వారు , వ్యక్తులు ప్రయాణానికి రైల్వే స్టేషన్లకు రావద్దని రైల్వే శాఖ సూచించింది. అలాంటి వారికి ఏస్టేషన్ లోనూ టిక్కెట్లు అమ్మబోరని తెలిపింది.రాష్ట్రప్రభుత్వాల విజ్ఞప్తి మేరకు నడిచేవి మినహా మరే ఇతర ప్రయాణికుల రైళ్ళను నడపడం లేదని రైల్వే శాఖ తెలిపింది. ప్రయాణికుల రైళ్లు, సబర్బన్ రైళ్లను రద్దు చేసినట్టు తెలిపింది. అందువల్ల ఎవరూ రైల్వే స్టేషన్లకు రావద్దని సూచించింది. ఈ విషయంలో ఎవరూ పుకార్లు వ్యాపింప చేయరాదని సూచించింది.